אורי וידיסלבסקי

אֹוֹרי וידיסלבסקי (נולד ב-14 במרץ 1955) הוא מוזיקאי, מלחין, מעבד, עורך, מפיק ומנהל מוזיקלי ובמאי ישראלי. המנהל האמנותי של תיאטרון דימונה.

 קורות חיים 

וידיסלבסקי נולד בקיבוץ עין חרוד מאוחד. אימו, זהרה, הייתה אחייניתו של האמן יוסף בודקו.

בגיל תיכון למד בתל אביב והיה חבר בלהקות רוק. בוגר האקדמיה למוזיקה על שם רובין בתל אביב.

מהמלחינים הבולטים בתחומו ואחד מהפוריים בישראל. מלחין משנת 1983 לתיאטרון, לקולנוע ולהפקות מחול בישראל ומחוצה לה. הלחין מאות מחזות ומופעי תיאטרון. המוזיקה שלו מגוונת וכוללת סוגות מוזיקליות שונות, כגון: ג'אז, מוזיקה קלאסית, בוסה נובה ועוד. כתב לחנים לקומדיות, טרגדיות, פנטזיות, סאטירות, מחזות זמר, אופרות, קברטים. הלחין גם הצגות לילדים. 

וידיסלבסקי מגדיר את עצמו כמלחין יהודי. הוא משלב בעבודתו מוטיבים חסידיים, ערביים ומזרחיים אחרים, אירופאיים, אמריקאיים ואפריקאיים.

הלחין מחזות ומופעי תיאטרון, בין היתר, עבור תיאטרון הבימה, התיאטרון הקאמרי, תיאטרון חיפה, החאן הירושלמי, תיאטרון באר שבע, תיאטרון אורנה פורת לילדים ולנוער והיידישפיל.

משנת 2009 כותב, מביים ומנהל מוזיקלית הופעות קרקס ב"קרקס Y", שהוקם על ידי יניב סוויסה וקרן אלנקווה.

בשנת 1987 הסיר וידיסלבסקי את שמו מהקברט הסאטירי "החילוני האחרון" לאחר שההצגה הועלתה בגרסה מצונזרת בקאמרי, עקב פסילה של מספר קטעים על ידי המועצה לביקורת סרטים ומחזות.
בשנת 1990 הקים את "הדיוואן", קבוצה מוזיקלית שפיתחה את סגנון המוזיקה העממית בישראל. באותה שנה גם זכה בפרס ראשון בפסטיבל עכו על הלחנה מוזיקה להצגה "פונדק הרוחות". 
בשנת 1994 היה מועמד לפרס האוסקר הישראלי בתחום המוזיקה על הלחנה לשני סרטים: "שְחוּר" ו"ארץ חדשה".

באותה שנה, במסגרת שירות המילואים שלו, הלחין את השיר שנבחר לאהוב ביותר בין שירי הלהקות הצבאיות בתוכנית שיר השירים – חורף 73, למילים של שמואל הספרי עבור להקת חינוך מיוחד. וידיסלבסקי הלחין את רוב שירי הלהקה, חלקם למילים של הספרי.  בשנת 1995 יצרו יחד את השיר "אבינו אברהם", לאחר הטבח במערת המכפלה. השיר נאסר לביצוע בצה"ל.

בשנת 2000 העלה וידיסלבסקי מופע מיוחד בהבימה במטרה להילחם באלימות בשם "שרים נגד אלימות". במופע, אותו ערך וניהל מוזיקלית, השתתפו גילה אלמגור, ריקי גל, יורם חטב, זהבה בן, מיקי גבריאלוב, סי היימן, דני ליטני, באלדי אולייר, יבגני שפובלוב, דפנה ארמוני, איילה אינגדשט, אפרת כהן, יונתן רוזן ושחקנים נוספים מהבימה. 

בשנת 2015 זכה בפרס ליוצר מצטיין על שם פינקל מטעם הבימה על חלקו בהצגות "הקמצן", "חיזור גורלי", "פתאום הגיע סתיו" ו"הבן הטוב". 

משפחה

וידסלבסקי נשוי לשחקנית נעמה שפירא, ששיחקה במספר הצגות שהלחין וידיסלבסקי וביניהן: "קיסריה – סופ"ש", "שירה", "פיקניק בחוסמסה", "שיינדלה", "ציד המכשפות", "שש נשים מכוערות מדברות על יופי".

בפברואר 2016 התמנה למנהל האמנותי של תיאטרון דימונה. בעקבות זאת, העתיק לבדו את מקום מגוריו מתל אביב לדימונה.

אב לשלושה.

הלחנה, עיבוד וניהול מוזיקלי

מבחר מעבודותיו בתחום התיאטרון

 שנה  הצגה  תיאטרון  במאי  מחזאי 1984 קליגולה קופרודוקציה של החאן ונווה צדק עודד קוטלר אלבר קאמי 1985 הדיבוק החאן יוסי יזרעאלי ש. אנ-סקי 1985 בצחוק ודמע יהודה נפלה, בצחוק ודמע יהודה תקום עכו דוני ענבר אברהם גולדפדן 1987 החילוני האחרון הקאמרי שמואל הספרי שמואל הספרי 1988 גשם הקאמרי רמי דנון גלעד עברון 1988 תאודור הרצל אורנה פורת 1989 שירה הקאמרי ש"י עגנון 1989 הגולם הקאמרי גדליה בסר היידי ה. לֵיוִיק 1989 פיקניק בחוסמסה קופרודוקציה של הקאמרי ומת"ן 1990 מראה מעל הגשר הבימה הלל מיטלפונקט ארתור מילר 1991 הופס והופלה הבימה אורי פסטר חנוך לוין 1991 פויגלמן יידישפיל יורם פאלק אהרן מגד 1992 מפעל חייו הקאמרי אורי פסטר שולמית לפיד 1992, 2015 יהוא הבימה חנן שניר גלעד עברון 1993 משרתם של שני אדונים הבימה עמרי ניצן קרלו גולדוני 1995 בויטרה הקאמרי הלל מיטלפונקט הלל מיטלפונקט 1996 כריתת ראש הבימה חנוך לוין חנוך לוין 1996 לה מנדראגולה הבימה אילן רונן ניקולו מקיאוולי 1997 אכזר מכול המלך בית לסין 1998 השחקן הקאמרי 1999 לב טוב הבימה חנן שניר גלעד עברון 1999 יוליוס קיסר הבימה עודד קוטלר 1999 ציד המכשפות קופרודוקציה של הבימה וחיפה ארתור מילר 2000 המים זוכרים בית לסין 2000 אצבע אלוהים באר שבע רמי דנון דן בניה סרי 2000 המכשפה הבימה מיכאל גורביץ' אברהם גולדפדן 2001 אטום הקאמרי עודד קוטלר מתי גולן 2002 שבר ענן (המחזה עובד לסרט) בית לסין ציפי פינס מרים קיני 2002 איסמעיליה בית לסין הלל מיטלפונקט הלל מיטלפונקט 2003 אקורדיונים הקאמרי שמואל הספרי שמואל הספרי 2003 כובע הקש האיטלקי הקאמרי אז'ן לביש מיטקו בוזקוב 2003 התאונה בית לסין הלל מיטלפונקט הלל מיטלפונקט 2004 קיסריה – סופ"ש בית לסין אבישי מילשטיין גורן אגמון 2004 מפעל חיינו, זיכרון שכחה עכו פבלו זלצמן ודודי מעיין דודי מעיין 2004 אהבה ממבט שלישי בית לסין 2004 עיר הנפט הקאמרי הלל מיטלפונקט הלל מיטלפונקט 2004 בין חברים באר שבע 2005 אונור בית לסין ציפי פינס ג'ואנה מוריי-סמית 2005 זוגיות שבירה הבימה 2005 טירונות אורנה פורת הלל מיטלפונקט הלל מיטלפונקט 2005 הנסיגה ממוסקבה הבימה דדי ברון ויליאם ניקולסון, ברון ניקולסון הראשון 2005 מבקר המדינה הבימה אילן רונן ניקולאי גוגול 2005 שירלי ולנטיין תיאטרונטו סטיבן דקסטר וילי ראסל 2005 ריגוש בית לסין הלל מיטלפונקט הלל מיטלפונקט 2005 הגר בית לסין דודונה בן דוד יוכי ברנדס 2006 נמר חברבורות הבימה חנן שניר יעקב שבתאי 2006 נהג, ציירת בית לסין הלל מיטלפונקט הלל מיטלפונקט 2006 תקופת הסתגלות הבימה דדי ברון טנסי ויליאמס 2006 ארץ הצללים בית לסין דורונה בן דור יניב שלום 2007 זה הים הגדול הקאמרי דדי ברון יוסף בר-יוסף 2007 אבאל'ה פסטיבל תיאטרון קצר אלון אופיר אפי כהן 2008 אנדה בית לסין 2008 חסמבה אורנה פורת יגאל מוסינזון 2008 שעה יפה ליוגה הבימה 2009 שחקן מפתח הבימה משה בקר 2009 לילה במאי הבימה 2010 המתאבד אנסמבל הרצליה 2010 מסילה לדמשק קופרודוקציה של הבימה והתיאטרון הלאומי הבריטי בלונדון 2011 כי בנו בחרת הבימה איציק ויינגרטן יוכי ברנדס 2012 איש חסיד היה קופרודוקציה של החאן והבימה 2012 הסוחר מוונציה הבימה אילן רונן ויליאם שייקספיר 2013 עת דודים הבימה איציק ויינגרטן אורנה ורון 2013 החייל האמיץ שוויק קופרודוקציה של הבימה וחיפה 2014 זרעים של שתיקה הבימה רובי פורת שובל משה קפטן 2014 הקמצן הקאמרי אילן רונן מולייר 2014 חיזור גורלי (על פי הסרט) הבימה משה קפטן ג`יימס דירדן 2014 גורודיש הקאמרי הלל מיטלפונקט הלל מיטלפונקט 2014 וניה, סוניה, מאשה ושפיץ קופרודוקציה של הקאמרי וחיפה משה נאור אנטון צ'כוב 2015 שלא תתעורר הילדה חיפה רוני ניניו שי שבתאי 2015 הבן הטוב הבימה איציק ויינגרטן שי גולדן 2015 ז'קו הבימה איציק ויינגרטן אילן חצור 2016 אישה בורחת מבשורה קופרודוקציה של הבימה והקאמרי דויד גרוסמן חנן שניר גיסתו של גולדין באר שבע 2006 הנסיכה והרועה באר שבע איציק ויינגרטן ניקולאס סטיוארט גריי חצוצרה בואדי סמי מיכאל היהודי זיס ליון פויכטוונגר פולארד על קלות דעת וצביעות אותו ואת בנו נשים יושבות על חצץ

למופעי מחול
 דירת שני חדרים – לליאת דרור וניר בן גל (1987)
 חמורים – לליאת דרור וניר בן גל (סוף שנות ה-80 של המאה ה-20)
 תא – לעידו תדמור (1990)
 במערבולת התשוקה – לליאת דרור וניר בן גל (1991)
 דיו-כן – לענבל פינטו (1993)
 בהמות – לעידו תדמור (2000).

לסרטי קולנוע
 המיועד (1989)
 ארץ חדשה (1994)
 שְחוּר (1994)
 פיתוי (2002)
 מכתוב (2004)
 You're rejected – סרט אמריקאי (2008)
 אני ישנה וליבי ער (2009)
 גיא אוני (2011)
 Between the sand and the sky – סרט אמריקאי (2014).
 סיפור אהבה ארץ ישראלי (2017)

מחזאות, בימוי ומוזיקה

הנסיך הקטן – כתיבה יחד עם נעמה שפירא, תיאטרון דימונה (2016)

עריכה, בימוי וניהול מוזיקלי למופעים מיוחדים
חזרתי אל הכפר – ערב שירים המבוסס על שיריו של המשורר הדרוזי נעים עריידי (1990)
בין החומות – מופע פתיחה של פסטיבל עכו המבוסס על שיריו של המלחין רזי אבו באקר (1995)
שרים נגד אלימות – מופע נגד אלימות בתיאטרון הבימה (2000).

הלחנת שירים
 חורף 73 – מילים: שמואל הספרי, ביצוע: להקת חינוך מיוחד (1994)
 אבינו אברהם – מילים: שמואל הספרי, ביצוע: להקת חינוך מיוחד את השיר (1995)
 מכל משמר – מילים: שמואל הספרי, ביצוע: להקת חינוך מיוחד
 אשא עיני – מילים: ספר תהילים, ביצוע: להקת חינוך מיוחד
 "Near The River" (מלודיה).

פעילות בתחום הקרקס
 "קארבינה" – מופע קרקס-תיאטרון שהוצג בעכו (2010)
 "אליסה בארץ הפלאות" (בהשראת הספר) – ההצגה התארחה בהבימה ובחיפה (2012)
 "אפקט הפרפר"
 "קיו Q" – מופע המבוסס על שירי להקת קווין
 "פאנדאנגו".

דיסקוגרפיה
 חמורים, שיר אהבה בערבית – מתוך "המופע" חמורים (1988)
 אנא בחיבק (שפירושו "אני אוהב אותך" בערבית) (1989)
 מלאכים באמריקה – פסקול ההצגה (1997)
 מוזאיקה – מוזיקת עולם, בשיתוף נעמה שפירא ומיכל נגרין (2002)
 (AVANTA DE LIBA (2004
 כי בנו בחרת – פסקול ההצגה (2011)

קישורים חיצוניים
 אורי וידיסלבסקי, באתר הבמה
 שירים שהלחין אורי וידיסלבסקי, באתר שירונט


הערות שוליים

קטגוריה:דימונה: אישים
קטגוריה:עין חרוד מאוחד: אישים
קטגוריה:בוגרי אוניברסיטת תל אביב: מוזיקה
קטגוריה:מלחינים ישראלים
קטגוריה:מלחיני קולנוע ישראלים
קטגוריה:במאים ישראלים
קטגוריה:התיאטרון הקאמרי
קטגוריה:קרקס
קטגוריה:מלחיני ג'אז ישראלים
קטגוריה:מלחינים ישראלים במוזיקה הקלאסית
קטגוריה:מלחינים מן המאה ה-20
קטגוריה:מלחיני מוזיקה יהודית
קטגוריה:מלחיני מחזות זמר
קטגוריה:מלחינים מן המאה ה-21
קטגוריה:זוכי פרס פינקל
קטגוריה:דימונה: מוזיקאים
קטגוריה:ישראלים שנולדו ב-1955